# data[].attributes.body
Ennakkotehtävä lomake

# data[].attributes.body
1. Toimenpiteen indikaatiot:
- Pulloon puhallus, josta käytetään myös vesi-PEP tai vastapainepuhallus, on menetelmä, jolla tehostetaan keuhkojen tuulettumista ja irrotetaan limaa keuhkoputkista. Se avaa kasaan painuneita pieniä keuhkoputkia. Ilmaa pääsee kiertoteitä keuhkoputkissa olevien limapaakkujen taakse, jolloin paine saa liman liikkeelle ja sitä on helpompi yskiä pois. Vuodepotilailla limaa voi kertyä ilmateihin, esimerkiksi leikkauksien jälkeen. Sairauksia, joissa PEPiä käytetään ovat keuhkoahtaumatauti, astma, bronkiektasiatauti ja trakeobronkomalasia.

2. Onnistuneen toimenpiteen kannalta tarvittavat välineet:
-Tavallinen noin litran pullo, jonka pohjalla on vettä noin 10–15 cm
- Noin 60–80 cm pituinen, 6–10 mm läpimittainen taipuisa muoviletku

3. Potilaan ympäristöstä huomioitavia asioita toimenpiteen onnistumisen kannalta:
- Rauhallinen ympäristö
- Potilas voi suorittaa PEP-puhalluksen istuma-asennossa joko tuolilla tai vuoteessa
- Tue potilasta istuma-asentoon esim. tyynyillä

4. Kuvaa hoitajan toiminta vaiheittain toimenpidettä tehtäessä:
Hoitaja kertoo menetelmästä ja vaiheista ja vastaa potilaan kysymyksiin: Hoitaja tuo tarvittavat tarvikkeet (oikean kokoinen pullo ja oikean pituinen ja paksuinen letku) -> Käsien desinfektioàKerrotaan potilaalle mitä tehdään ja miksi -> Pyydetään potilasta istumaan rennossa istuma-asennossa hieman etunojassa tai kylkimakuulla vuoteessa, jonka päätypuoli on kohotettuna -> pyydetään potilasta pitämään huulet tiukasti letkun ympärillä ja hengittämään rauhallisesti nenän kautta sisään ja puhaltamaan hieman tavallista syvempään keuhkot tyhjiksi pulloonà hoitaja varmistaa, että letku on pullon pohjassa -> hoitaja pyytää potilasta toistamaan harjoituksen 5-15 kertaa peräkkäin riippuen potilaan kunnosta -> hoitaja seuraa harjoittelun tehokkuutta veden kuplimisen avulla -> hoitaja pyytää potilasta hönkäisemään suu ja kurkunpää avoimena pari kolme kertaa ulos puhallusten välissä, jotta irronnut lima nousisi ylempiin hengitysteihin

5. Potilaan ohjaus toimenpiteeseen liittyen:
Hoitaja tarkistaa enne pulloon puhallusta, että potilaalla ei ole hoitamatonta ilmarintaa, vaikeaa sydämen vajaatoimintaa, vaikeaa hengityksen vajausta tai aivopaineen nousua. Hoitaja neuvoo ja ohjaa potilasta tarpeen vaatiessa.

6. Onnistunut toimenpide potilaan kannalta:
Hengitystoiminnan paraneminen, liman poistuessa avaa hengitysteitä.

7. Toimenpiteestä mahdolliset aiheutuvat komplikaatiot:
Toimenpidettä ei saa tehdä, jos potilaalla on ilmarinta, vaikea sydämen vajaatoiminta, vaikea hengitysvaikeus tai kohonnut aivopaine. Liian voimakas puhaltaminen voi aiheuttaa huimausta. Likaiset ja puhdistamattomat välineet.

8. Toimenpiteestä kirjattavat asiat:
Milloin puhallukset on tehty, puhallusten määrä, potilaan vointi toimeenpiteen jälkeen, toiko toimenpide helpotusta potilaalle.